
Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Казан Кремлендә Рус Православие иске обряд чиркәвенең Мәскәү һәм Бөтен Русь Митрополиты Корнилий белән очрашты.

Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Милли олимпия комитетлары ассоциациясе президенты шәех Әхмәд Әл-Фәхәд Әл Сабах белән очрашты. Очрашу Казан Кремлендә үтте.

Республиканың төзәтү учреждениеләрендә җитештерү секторын үстерергә кирәк. Бүген бу хакта Татарстан Республикасы Президенты вазыйфаларын вакытлыча башкаручы Рөстәм Миңнеханов Татарстанның төзәтү учреждениеләрендә җитештерелүче продукцияне сату мәсьәләләре буенча киңәшмәдә хәбәр итте. Киңәшмә 2 нче Казан төзәтү колониясенең (ТК-2) административ корпусында узды. Анда шулай ук Татарстана Премьер-министры Илдар Халиков, ТР Премьер-министры урынбасары – ТР сәнәгать һәм сәүдә министры Равиль Зарипов, ТР төзелеш, архитектура һәм ТКХ министры Ирек Фәйзуллин, ТР буенча Россия ФҖҮХИ башлыгы Дәүфит Хәмәдишин, ТР төзәтү учреждениеләре җитәкчеләре, шулай ук республика министрлыклары һәм ведомстволары җитәкчеләре катнашты.


Бүген Татарстан Республикасы вазыйфаларын вакытлыча башкаручы** **Рөстәм Миңнеханов көннең икенче яртысында эш сәфәре белән Татарстан Республикасы Буа муниципаль районында булды. Искәртәбез, Буага Рөстәм Миңнеханов Апас муниципаль районыннан килде. Буада Татарстан Республикасы вазыйфаларын вакытлыча башкаручы 140 урынлык «Светофорик» балалар бакчасын (Заһретдинов ур., 18) ачу тантанасында катнашты. Ике катлы бу бинада музыка һәм физкультура заллары, методика һәм медицина кабинетлары, процедура кабинеты, азык-төлек блогы, кер юу бүлмәсе урнашкан, территориядә спорт уеннары мәйданчыгы да бар, шулай ук юл хәрәкәте кагыйдәләрен өйрәнү мәйданчыгы да корылган (гомуми мәйданы 310 кв. м).


Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Бурятия Республикасы татар җәмәгатьчелеге вәкилләре белән очрашты. Очрашу Улан-Удэ шәһәрендә күптән түгел ачылган Бурятия Халыклар дуслыгы йортында уздырылды.
Рәсми Татарстан